**Josip Nikolai Peruzović**, painijanimi: **Nikolai Volkoff** (14. lokakuuta 1947 Split, Kroatia – 29. heinäkuuta 2018), oli showpainija. Vaikka Peruzović tunnetaan venäläisenä, hän on oikeasti kroatialaista syntyperää ja hänellä on sekalaiset sukujuuret.

Ura
---

Nuori Peruzović oli Jugoslavian voimannostojoukkueessa vuoteen 1967, jolloin hän loikkasi Kanadaan ollessaan voimannostojoukkueessa Itävallassa Wienissä. Hän sai Calgaryssa koulutusta legendaariselta Stu Hartilta. Hän siirtyi Yhdysvaltoihin vuonna 1970.

Heti saavuttuaan Kanadaan Peruzović alkoi painia World Wide Wrestling Federationin kilpailuissa (*WWWF*, nykyisin *WWE*) nimellä Nicolai Volkoff. Ensimmäisen ottelun hän otteli vuonna 1968, kun hän haastoi loppuunmyydyllä Madison Square Gardenilla legendaarisen Bruno Sammartinon WWWF:n mestaruudesta. Pian ottelun jälkeen hän alkoi käyttää nimeä Bebo Mongol, ja Lou Albanon manageroimana hän voitti yhdessä Geto Mongolin kanssa WWWF International Tag Team Championship -mestaruuden. Hävittyään sen lyhyen ajan sisällä Luke Grahamille ja Tarzan Taylorille, Peruzović ryhtyi soolopainijaksi ja alkoi käyttää nimeä Nikolai Volkoff.

Vuonna 1974 Peruzović kävi yhden uransa ikimuistoisimmista otteluista, kun hän haastoi Sammartinon uusintaotteluun, jälleen täpötäydellä Madison Square Gardenilla. Ottelu kesti huimat 53 minuuttia ja päättyi tasapeliin. Uransa alkuaikoina Peruzović haastoi useita WWWF:n mestareita ja antoi aina kaikkensa, muttei koskaan voittanut titteliä.

Myöhemmin samana vuonna Peruzović siirtyi *AWA*:han (*American Wrestling Association*), ja alkoi käyttää nimeä Boris Breznikoff. Hänen managerinaan toimi yksi ammattipainin historian suurimmista managereista, Bobby "The Brain" Heenan. Peruzovićin ura AWA:ssa oli lyhytaikainen ja kahden vuoden päästä hän palasi WWF:ään, käyttäen jälleen nimeä Nikolai Volkoff. Tänä aikana hänen ilmoitettiin olevan kotoisin Mongoliasta. Peruzović aloitti vihanpidon entisen vastustajansa Sammartinon kanssa. Tämä alkoi, kun Peruzović hyökkäsi Sammartinon kimppuun kesken tämän haastattelun. He kohtasivat monta kertaa täpötäysillä areenoilla. Tällöin Peruzović alkoi käyttää ensimmäistä tavaramerkkiään; hän murskasi kehään saapuessaan tuoreen omenan yhdellä kädellä, näyttääkseen mitä aikoo tehdä vastustajalleen.

1980-luvun alussa Peruzović paini Cowboy Bill Wattsin leivissä.

Vuonna 1984 Peruzović palasi WWF:ään (nimi muuttui vuonna 1980) ja liittoutui Iron Sheikin kanssa, muodostaen tiimin nimeltä "Foreign Legion" Freddie Blassien toimiessa heidän managerinaan. Tällöin Peruzovićin ilmoitettiin olevan neuvostoliittolainen ja hän lauloi Neuvostoliiton hymnin ennen jokaista otteluaan; tämä oli kikka, jolla yleisö saatiin vihaamaan ulkomaalaisia, "Amerikkaa vihaavia" Peruzovićia ja Iron Sheikiä.

Peruzović kehässä partnerinsa Iron Sheikin ja managerinsa Freddie Blassien kanssa.
Peruzović ja Iron Sheik voittivat himoitut WWF Tag Team -mestaruudet U.S Expressilta (joukkue, johon kuuluivat Mike Rotundo sekä Barry Windham) kaikkien aikojen ensimmäisessä WrestleManiassa 31. maaliskuuta 1985. Hävittyään tittelit takaisin Rotundolle ja Windhamille kolmea kuukautta myöhemmin, Peruzović alkoi käydä enemmän yksinotteluja, ja aloitti mainitsemisen arvoisen vihanpidon Corporal Krischnerin kanssa. 

Kaksikko paini jälleen yhdessä vuonna 1987 järjestetyssä WrestleMania III -tapahtumassa, jossa kohtasivat *The Killer Bees* -ryhmän. Peruzović ja Sheik voittivat diskauksella alta kuuden minuutin. Peruzović paini vielä muutaman vuoden, kunnes jäi eläkkeelle vuonna 1992. Tämän jälkeen hän on kuitenkin tehnyt satunnaisesiintymisiä, joista kuuluisin lienee vuoden 2001 WrestleMania X-Seven. Tässä tapahtumassa hän osallistui *Gimmick Battle Royal* -otteluun, jossa oli mukana 18 muutakin legendaarista tähteä. Hänen kumppaninsa Iron Sheik voitti tuon matsin.

3. helmikuuta 2005 Peruzović pääsi monien muiden legendojen ohella WWE Hall of Fameen. Seremonia pidettiin Gibson Amphitheatressa Los Angelesissa, ja hänet esitteli Jim Ross.

10. maaliskuuta 2008 esitetyssä RAW:ssa nähtiin revansseja aiemmista WrestleManioista. Kyseisessä jaksossa Peruzović kohtasi yhdessä Iron Sheikin kanssa U.S. Express -joukkueen, jota vastaan he ottelivat ensimmäisessä WrestleManiassa. Ennen ottelun alkua Jillian Hall keskeytti heidät ja tuli laulamaan Bruce Springsteenin kappaleen *Born in the U.S.A*.

Yksityiselämä
-------------

Peruzović varttui Kroatian sosialistisessa tasavallassa, joka oli tuolloin osa Jugoslavian sosialistista liittotasavaltaa. Hänen äitinsä oli venäläinen ja isä kroatialais-italialainen. Peruzovići on naimisissa Eleanor Lynn Peruzovićin kanssa. Heillä on kaksi tytärtä, joista toinen on opettaja ja toinen sairaanhoitaja. 

Peruzović työskentelee tätä nykyä ulosottovirkamiehenä.

Kehässä
-------

* **Lopetusliikkeet**
	+ *Bearhug*
	+ Boston crab
	+ Lifting backbreaker
	+ Russian Sickle

* **Managerit**
	+ Slick
	+ Bobby "The Brain" Heenan
	+ Ted DiBiase
	+ Captain Lou Albano
	+ "Classy" Freddie Blassie
	+ Nikita Breznikov

Mestaruudet ja saavutukset
--------------------------

* **Championship Wrestling from Florida**
	+ NWA Florida Tag Team Championship – Ivan Koloffin kanssa

* **Georgia Championship Wrestling**
	+ NWA Georgia Heavyweight Championship

* **Mid-Atlantic Championship Wrestling**
	+ NWA Mid-Atlantic Tag Team Championship – Chris Markoffin kanssa

* **Mid-South Wrestling**
	+ Mid-South North American Championship

* **National Wrestling Alliance**
	+ NWA World Tag Team Championship – Boris Volkoffin kanssa

* **Pro Wrestling Illustrated**
	+ PWI:n rankkauslista 500 parhaasta painijasta "PWI" -aikakaudella: sijalla #**136** (vuonna 2003)
	+ PWI:n rankkauslista 100 parhaasta joukkuepainijasta "PWI" -aikakaudella: sijalla #**96** Iron Sheikin kanssa (vuonna 2003)

* **World Wide Wrestling Federation / World Wrestling Federation / World Wrestling Entertainment**
	+ WWWF International Tag Team Championship (3 kertaa) – Geto Mongolin (2 kertaa) ja Johnny De Fazio (1 kerta) kanssa
	+ World Tag Team Championship – Iron Sheikin kanssa
	+ Slammy Award: noloin painija (1986)
	+ Slammy Award: paras henkilökohtainen hygienia (1987, Boris Zhukovin ja Slickin kanssa)
	+ WWE Hall of Fame (vuonna 2005)

* **World Wrestling Association**
	+ WWA World Tag Team Championship (2 kertaa) – Angelo Poffon (1 kerta) ja Boris Volkoffin (1 kerta) kanssa

* **Wrestling Observer Newsletter awards**
	+ Huonoin Tag Team -joukkue (1988) – Boris Zhukovin kanssa

Lähteet
-------

1. 1 2 3 4  Wrestler profiles Online World of Wrestling. Viitattu 18.8.2010. (englanniksi)
2. ↑  WWE Hall of Famer Nikolai Volkoff passes away

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nikolai Volkoff**.
* Esittely WWE Hall of Fame -sivulla (englanniksi)
* Profiili ja kuvagalleria (englanniksi)